b"\n_START_ARTICLE_\nKenneth Connor\n_START_SECTION_\nBiografia\n_START_PARAGRAPH_\nNascut a Londres, Anglaterra, era fill d'un oficial naval. Connor va actuar per primera vegada en el teatre als dos anys d'edat, i als 11 ja tenia un nombre propi. Despr\xc3\xa9s d'un per\xc3\xadode a l'escola dram\xc3\xa0tica i en l'ex\xc3\xa8rcit, amb el qual va participar en la invasi\xc3\xb3 brit\xc3\xa0nica de Roma, va tornar al teatre, per\xc3\xb2 els seus primers \xc3\xa8xits van arribar amb com\xc3\xa8dies radiof\xc3\xb2niques de la BBC, particularment amb el programa de Ted Ray Ray's a Laugh. A m\xc3\xa9s, va tenir un petit paper com a taxista en El quintet de la mort (1955), i va participar com a convidat ocasional en el programa radiof\xc3\xb2nic The Goon Show._NEWLINE_El 1958, va ser triat per treballar en el primer film de la s\xc3\xa8rie de pel\xc2\xb7l\xc3\xadcules Carry On, Carry On Sergeant. Va ser un dels actors regulars de la s\xc3\xa8rie: intervingu\xc3\xa9 en 17 dels 30 t\xc3\xadtols originals i en moltes de les produccions televisives. El seu fill Jeremy va actuar interpretant el seu fill en Carry On Nurse. Al costat de Kenneth Williams i Eric Barker, Kenneth Connor va ser l'\xc3\xbanica estrella de la s\xc3\xa8rie que va actuar en el primer t\xc3\xadtol, Carry On Sergeant, i en l'\xc3\xbaltim, Carry On Emmanuelle, sense tenir en compte la producci\xc3\xb3 de 1992 Carry On Columbus. _NEWLINE_Tamb\xc3\xa9 va actuar amb els seus companys de Carry On Sid James i Esma Cannon en la com\xc3\xa8dia brit\xc3\xa0nica de 1961 What a carve up!._NEWLINE_Entre 1971 i 1973 Connor es va sumar, al costat d'Arthur Lowe i Ian Lavender, estrelles de Dad's Army, al xou radiof\xc3\xb2nic de la BBC Parsley Sidings. En contrast amb alguns dels seus companys en Carry On, Connor va aconseguir un \xc3\xa8xit posterior en l'escena londinenca interpretant al costat de Frankie Howerd l'obra A Funny Thing Happened on the Way to the Forum, a m\xc3\xa9s d'actuar en revistes en el West End. _NEWLINE_En televisi\xc3\xb3, va actuar en The Black and White Minstrel Show, en el xou infantil Rentaghost (1983 \xe2\x80\x93 1984), com a Monsieur Alfonse en la s\xc3\xa8rie Allo, Allo (1984 \xe2\x80\x93 1992) i com a Oncle Sammy Morris en Hi-de-Hi! (1986 \xe2\x80\x93 1988). Tamb\xc3\xa9 va fer diverses actuacions com a artista convidat en diverses sitcoms ('com\xc3\xa8dies de situaci\xc3\xb3'), incloent-hi That's My Boy, You Rang, M'Lord? i un memorable cameo en un episodi de Blackadder the Third el 1987, al costat del veter\xc3\xa0 c\xc3\xb2mic Hugh Paddick. El seu \xc3\xbaltim treball per a TV va ser com a Mr. Warren en un episodi de The Adventures of Sherlock Holmes, em\xc3\xa8s el 1994, despr\xc3\xa9s de la defunci\xc3\xb3 de l'actor. _NEWLINE_En total, va treballar en m\xc3\xa9s de cinquanta pel\xc2\xb7l\xc3\xadcules, i va ser honrat per la reina amb el t\xc3\xadtol de MBE el 1991._NEWLINE_Connor va morir a causa d'un c\xc3\xa0ncer al seu domicili a Harrow, Middlesex el 1993."